ΚΑΝΟΝΙΣΜΟΣ (ΕΚ) αριθ. 2206/98 ΤΗΣ ΕΠΙΤΡΟΠΗΣ της 14ης Οκτωβρίου 1998 για την τροποποίηση του κανονισμού (ΕΚ) αριθ. 2178/95 του Συμβουλίου με την κατάργηση των δασμολογικών οροφών που ισχύουν όσον αφορά τα κλωστοϋφαντουργικά προϊόντα καταγωγής Λετονίας και Λιθουανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2178/95 του Συμβουλίου, της 8ης Αυγούστου 1995, σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών για ορισμένα βιομηχανικά και αλιευτικά προϊόντα, καταγωγής Εσθονίας, Λετονίας και Λιθουανίας, καθώς και σχετικά με τις λεπτομέρειες προσαρμογής των εν λόγω ποσοστώσεων και οροφών (1), όπως τροποποιήθηκε τελευταία από τον κανονισμό (ΕΚ) αριθ. 1926/96 (2), και ιδίως το άρθρο 6 παράγραφος 1,

Εκτιμώντας:

ότι με τον κανονισμό (ΕΚ) αριθ. 2178/95 ανοίχθηκαν δασμολογικές οροφές για τα κλωστοϋφαντουργικά προϊόντα καταγωγής Λιθουανίας και Λετονίας που παρατίθενται στο παράρτημα IV του εν λόγω κανονισμού και θεσπίστηκε σύστημα κοινοτικής επιτήρησης των προτιμησιακών εισαγωγών στο πλαίσιο των ως άνω οροφών 7

ότι προβλέπεται στην απόφαση 98/137/ΕΚ του Συμβουλίου (3) η προσωρινή εφαρμογή, από την 1η Ιανουαρίου 1998, του πρόσθετου πρωτοκόλλου, υπό μορφή ανταλλαγής επιστολών, μεταξύ της Ευρωπαϊκής Κοινότητας και της Δημοκρατίας της Λιθουανίας, της συμφωνίας ελεύθερων συναλλαγών μεταξύ των Ευρωπαϊκών Κοινοτήτων και της Δημοκρατίας της Λιθουανίας και της ευρωπαϊκής συμφωνίας μεταξύ των Κοινοτήτων και των κρατών μελών τους και της Δημοκρατίας της Λιθουανίας (4) και του πρόσθετου πρωτοκόλλου, υπό μορφή ανταλλαγής επιστολών, μεταξύ της Ευρωπαϊκής Κοινότητας και της Δημοκρατίας της Λετονίας, της συμφωνίας ελευθέρων συναλλαγών μεταξύ των Ευρωπαϊκών Κοινοτήτων και της Δημοκρατίας της Λετονίας και της ευρωπαϊκής συμφωνίας μεταξύ των Κοινοτήτων και των κρατών μελών τους και της Δημοκρατίας της Λετονίας (5), καλουμένων εφεξής «πρόσθετα πρωτόκολλα» 7 ότι στην απόφασή του της 13ης Ιουλίου 1998 (6), το Συμβούλιο ενέκρινε τα εν λόγω πρωτόκολλα εκ μέρους της Κοινότητας 7

ότι τα πρόσθετα πρωτόκολλα ορίζουν στις παραγράφους 2.1.1 και 2.1.2 ότι οι εισαγωγικοί δασμοί που εφαρμόζονται στην Κοινότητα στα κλωστοϋφαντουργικά προϊόντα καταγωγής Λιθουανίας και Λετονίας, τα οποία απαριθμούνται στα κεφάλαια 50 έως 63 της συνδυασμένης ονοματολογίας, καταργούνται την 1η Ιανουαρίου 1998 και ότι το παράρτημα VI της συμφωνίας ελευθέρων συναλλαγών και της ευρωπαϊκής συμφωνίας με τη Λιθουανία και το παράρτημα V της συμφωνίας ελευθέρων συναλλαγών και της ευρωπαϊκής συμφωνίας με τη Λετονία επίσης καταργούνται 7

ότι, κατά συνέπεια, είναι σκόπιμο να τροποποιηθεί αντίστοιχα ο κανονισμός (ΕΚ) αριθ. 2178/95 7 ότι ο εν λόγω κανονισμός στο εξής θα εφαρμόζεται μόνον όσον αφορά τις δασμολογικές ποσοστώσεις και, ως εκ τούτου, κάθε αναφορά σε δασμολογικές οροφές θα πρέπει να διαγραφεί 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2178/95 τροποποιείται ως εξής:

1. Ο τίτλος αντικαθίσταται από το ακόλουθο κείμενο:

«Κανονισμός (ΕΚ) αριθ. 2178/95 του Συμβουλίου, της 8ης Αυγούστου 1995 σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα βιομηχανικά και αλιευτικά προϊόντα, καταγωγής Εσθονίας, Λετονίας και Λιθουανίας, καθώς και σχετικά με τις λεπτομέρειες προσαρμογής των εν λόγω ποσοστώσεων.»

2. Στο άρθρο 1, οι λέξεις «ή οροφές» διαγράφονται.

3. Το άρθρο 3 διαγράφεται.

4. Στο άρθρο 6 παράγραφος 2:

- στη δεύτερη περίπτωση, οι λέξεις «ή οροφή» διαγράφονται 7

- στην τρίτη περίπτωση, οι λέξεις «ή οροφές» διαγράφονται.

5. Το παράρτημα IV διαγράφεται.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Οκτωβρίου 1998.

Για την Επιτροπή

Mario MONTI

Μέλος της Επιτροπής

(1) ΕΕ L 223 της 20. 9. 1995, σ. 1.

(2) ΕΕ L 254 της 8. 10. 1996, σ. 1.

(3) ΕΕ L 41 της 13. 2. 1998, σ. 81.

(4) ΕΕ L 41 της 13. 2. 1998, σ. 82.

(5) ΕΕ L 41 της 13. 2. 1998, σ. 87.

(6) Δεν έχει δημοσιευθεί ακόμα στην Επίσημη Εφημερίδα.